Planleggingen av et nytt fengsel på Ringerike pågikk i flere tiår, ettersom gamle Hønefoss hjelpefengsel var blitt både upraktisk og svært gammeldags. Fart i saken ble det imidlertid ikke før på 1990-tallet. Utredningsarbeidet startet først i 1992 og byggingen tok til 1. juli 1994. Utbygingen, som var kostnadsberegnet til 262 millioner kroner, sto ferdig til årsskiftet 1996/1997, og den første innsatte ble mottatt der den 17. februar 1997.